**Notă informativă**

**cu privire la aprobarea Planului de restructurare a reţelei de instituţii**

**de învăţămînt profesional tehnic pe anii 2015-2020**

1. **Descrierea situației**

Planul de restructurare al instituţiilor de învăţămînt profesional tehnic pe anii 2015-2020 este elaborat în baza Strategiei de dezvoltare a învăţămîntului vocațional/tehnic pentru anii 2013-2020, Planului de acţiuni pentru implementarea Strategiei, aprobată prin Hotărârea de Guvern nr. 97 din 1 februarie 2013, Foii de parcurs privind acțiunile Guvernului în vederea dezvoltării învăţămîntului vocațional/tehnic pentru anii 2013-2014, aprobată prin Hotărârea Guvernului nr. 892 din 12.11.2013 în scopul modernizării sistemului de învăţămînt profesional tehnic şi ajustării reţelei instituţiilor de învăţămînt secundar profesional şi post-secundar la necesităţile reale ale economiei naţionale şi la tendinţele de dezvoltare a acesteia.

Planul de restructurare reprezintă un document care conţine o amplă analiză a situaţiei actuale din sistemul de învăţămînt profesional din R. Moldova, oferă recomandări generale şi specifice în vederea creşterii calităţii prestării serviciilor educaţionale ale învăţămîntului profesional şi conţine propuneri de acţiuni concrete privind reorganizarea reţelei de instituţii. Programul de restructurare este elaborat în baza următoarelor două documente:

* Raportul privind „Rezultatele cartografierii instituţiilor de secundar profesional şi mediu de specialitate” elaborat de către Ministerul Educaţiei cu sprijinul Proiectului Uniunii Europene „Asistenţă tehnică pentru învăţămîntul şi formarea profesională în Republica Moldova”, implementat de Agenția de consultanță GOPA;
* Studiul privind „Analiza necesităţilor pieţei muncii în R. Moldova din perspectiva formării forţei de muncă în învăţămîntul secundar profesional şi mediu de specialitate”, realizat de IDIS “Viitorul”, la comanda Guvernului Republicii Moldova.

Planul de restructurare reprezintă documentul care va ghida acțiunile Ministerului Educaţiei în procesul de reformare a sectorului de învăţămînt profesional tehnic. Acest document detaliază Planul de Acţiuni pentru implementarea Strategiei de dezvoltare a învăţămîntului vocațional/tehnic pentru anii 2013-2020.

1. **Principiile de restructurare a rețelei de instituții de învăţămînt profesional tehnic**

Restructucturarea reţelei de instituţii profesional tehnice se va baza pe următoarele principii:

* specializarea instituţiilor și arondarea la Centre de excelență pe domenii de specializare;
* mobilitatea resurselor umane și a elevilor din sistemul de învăţămînt profesional tehnic;
* accesibilitatea învăţămîntului profesional tehnic de calitate.

1. **Obiective generale ale procesului de restructurare a rețelei de instituții de învăţămînt profesional tehnic**

* Creșterea calității serviciilor educaționale;
* Eficientizarea resurselor, în special cele financiare;
* Sporirea relevanței și atractivității învățămîntului profesional tehnic;
* Corelarea eficientă a cererii (piața muncii) cu oferta (formarea profesională).

1. **Acțiuni generale ce necesită a fi implementate pentru restructurarea rețelei de instituții de învăţămînt profesional tehnic:**

* Organizarea instituțiilor de învăţămînt profesional tehnic /programelor de formare pe trei niveluri: secundar, postsecundar, postsecundar nonterțiar, corespunzătoare nivelurilor 3,4 și 5 ISCED (conform Codului Educației).
* Crearea Centrelor de excelență și arondarea instituțiilor de învăţămînt profesional tehnic la aceste centre (formarea de consorții).
* Reorganizarea școlilor de meserii în școli profesionale sau fuzionarea acestora cu alte instituții de învățămînt profesional tehnic.
* Actualizarea numărului și tipurilor de meserii/specializări în cadrul instituțiilor de învățămînt profesional tehnic, aplicînd cu prioritate principiul specializării.
* Instituționalizarea unor legături strînse între instituțiile de învățămînt profesional tehnic și celelalte instituții din acest sector al educației (Agenția de Asigurare a Calității, Centrul Republican de Dezvoltare a Învățămîntului Profesional etc.), mediul economic și partenerii sociali.

1. **Obiectivele specifice ale restructurării rețelei de instituții de învăţămînt profesional tehnic**

* Creşterea calităţii resurselor umane din sistemul de învăţămînt profesional tehnic prin eficientizarea managementului instituţiilor și prin consolidarea capacităţilor de prestare a serviciilor educaţionale a personalului din sistem;
* Ajustarea ofertei educaţionale din învăţămîntul profesional tehnic la cerințele pieței muncii;
* Sporirea atractivităţii învăţămîntului profesional tehnic prin crearea unui sistem eficient de comunicare cu actorii din sistem şi din afara sistemului;
* Creşterea calităţii procesului educaţional în învăţămîntul profesional tehnic prindotarea suficientă a instituţiilor cu echipament modern;
* Creşterea calităţii procesului educaţional în învăţămîntul profesional tehnic prinasigurarea suficientă a instituţiilor cu manuale şi materiale didactice necesare procesului de instruire la disciplinele de cultură generală şi în mod special la cele de specialitate;
* Creşterea calităţii procesului de predare-învăţare în învăţămîntul profesional tehnic *prin sporirea utilizării tehnologiilor informaţionale şi de comunicare* în procesul de formare profesională;
* Crearea condiţiilor de studiu adecvate prin renovarea bazei tehnico-materiale a blocurilor de studii şi atelierelor instituţiilorde învăţămînt profesional tehnic;
* Crearea condiţiilor adecvate de trai pentru elevi prin renovarea bazei tehnico-materiale a căminelor;
* Creşterea calităţii formării profesionale în învăţămîntul profesional tehnic prinidentificarea şi colaborarea cu agenţii economici relevanţi pentru organizarea stagiilor practice ale elevilor;
* Creşterea calităţii formării profesionale prineficientizarea stagiilor practice ale elevilor;
* Eficientizarea utilizării resurselor financiare prin implementarea unui sistem/mecanism financiar orientat spre finalități (rezultate);
* Creșterea resurselor financiare prin stimularea generării veniturilor extra bugetare și diversificarea atragerii resurselor.

1. **Acțiunile ce trebuie întreprinse pentru restructurarea rețelei de instituții de învăţămînt profesional tehnic**

Propunerile de restructurare sînt elaborate în baza celor 5 seturi de indicatori prevăzuţi în Metodologia de Cartografiere a instituţiilor de învăţămînt profesional:

* resursele umane;
* procesul educațional;
* baza tehnico–materială;
* colaborarea cu mediul economic;
* finanțarea activității instituției.

Astfel, pentru întreaga rețea de instituţii profesional tehnice și pe fiecare componentă (set de indicatori) se propun planuri de acţiuni privind creşterea capacităţii resurselor umane, eficientizarea procesului educaţional, eficientizarea infrastructurii, consolidarea capacităţilor instituţiilor de colaborare cu mediul economic precum şi consolidarea sustenabilităţii financiare a instituţiilor.

De asemenea, sînt detaliate acţiuni concrete privind instituirea Centrelor de excelenţă în baza celor mai performante instituţii; optimizarea instituţiilor, care conform cartografierii au înregistrat performanțe slabe, precum şi consolidarea instituţiilor cu performanță medie.

Pe de altă parte, în baza recomandărilor Studiului privind analiza pieţei muncii, Planul de restructurare cuprinde propuneri privind specializarea instituţiilor profesional tehnice în funcție de necesităţile regionale şi naţionale ale pieţei muncii. Astfel, acțiunile din cadrul Planului de restructurare vor influența sistemul de admitere existent în Republica Moldova în vederea:

* racordării acestuia la nevoile reale ale economiei naţionale şi pieţei muncii;
* identificării meseriilor/profesiilor/specialităţilor solicitate în prezent şi în perspectivă;
* identificării necesarului de competenţe pentru meseriile/profesiile/specialităţile prezente şi viitoare.
* orientării strategice pentru dezvoltarea sistemului de învăţămînt profesional în baza strategiilor de dezvoltare economică a Republicii Moldova.

Conceptul de restructurare a rețelei de instituții de învăţămînt profesional tehnic se bazează pe ideea conexiunii sistemului educațional cu sectoarele economiei naționale. În acest sens se propune reorganizarea instituțiilor de învăţămînt prin specializarea maximală a acestora pe domenii ale economiei naționale.

Ca urmare a cartografierii rețelei de instituții de învățămînt profesional tehnic, instituțiile au fost clasificate în trei categorii: cu performanță bună, medie și cu performanțe slabă.

Astfel, instituțiile cu performanță bună sînt propuse spre reorganizare din perspectiva instituirii Centrelor de Excelență*.*

Instituțiile cu performanță medie se propun a fi specializate orientate pe domenii, care să corespundă cu particularitățile economiei regionale și locale. Forța de muncă, formată din absolvenții instituțiilor de învăţămînt profesional tehnic trebuie să corespundă, în primul rînd, necesităților agenților economici aflați în proximitatea instituției. Studiul pieței muncii, realizat la comanda Guvernului de către IDIS “Viitorul”, scoate în evidență specificul regional și local al economiei Republicii Moldova. Pe această informație trebuie să se plieze procesul de specializare a instituțiilor arondate*.*

Instituțiile cu performanță slabă vor fi parțial reorganizate, parțial supuse unui monitoring pe parcursul următorilor 3 ani. Monitorizarea se va realiza în baza unor indicatori specifici, în funcție de gradul de atingere al cărora se vor lua decizii privind viitorul instituției. Aceste instituții, la fel, se vor supune unei specializări, în dependență de necesitățile forței de muncă în regiune.

În rezultatul cartografierii instituţiilor de învăţămînt profesional tehnic şi a analizei datelor obţinute, au fost formulate mai multe probleme sistemice cu care se confruntă sistemul. În baza lor au fost formulate obiective şi acţiuni pentru soluţionarea acestora. Obiectivele, acţiunile, termenii, indicatorii de monitorizare care prevăd realizarea acestor recomandări, precum şi modalitățile de evaluare și raportare sînt detaliate în cadrul Planului de Acţiuni pentru implementarea Programului de restructurare a reţelei de instituţii de învăţămînt profesional tehnic.

Planul de restructurare a reţelei de instituţii de învăţămînt profesional tehnic este însoțit de planul de acțiuni ce trebuie întreprinse pentru a atinge rezultatele sus menționate. Acesta este orientat pentru atingerea celor patru obiective:

1. Reorganizarea instituţiilor de învăţămînt profesional tehnic conform noii structuri a sistemului de învăţămînt, care conţine trei niveluri de formare:

* programe de formare profesional-tehnică secundară ,nivelul 3 ISCED;
* programe de formare profesional-tehnică postsecundară, nivelul 4 ISCED;
* programe de formare profesional-tehnică postsecundară nonterțiară, nivelul 5 ISCED.

1. Consolidarea capacităților instituțiilor de învățămînt profesional tehnic.
2. Eficientizarea utilizării alocațiilor financiare în procesul de formare a forţei de muncă calificate şi competitive.
3. Sporirea calităţii şi atractivității învățămîntului profesional tehnic.

**Ministru,**

**Maia SANDU**

Silviu GÎNCU

022 23 33 51